cyanic-selkie/wikianc huggingface dataset:
Urinsyregikt
Tilstanden kan skyldes medfødte feil, bivirkninger av enkelte medikamenter, kreft, nyresykdom eller sult. Menn har ti ganger så stor fare for å bli rammet av urinsyregikt som kvinner. For menn inntreffer det normalt etter 40-årsalderen, mens det for kvinner nesten alltid er etter overgangsalderen.
Urinsyregikt kan forebygges med et kosthold som inneholder mye frukt og grønt, gjennom å unngå overvekt og å være forsiktig med fett, sukker, alkohol og rødt kjøtt. Det finnes også forebyggende medisiner, som særlig brukes av personer som har hatt et anfall av urinsyregikt. Den regnes ofte som en livsstilssykdom. Tilstanden kan behandles med medikamenter som indometacin og naproxen.
H.C. Andersens Hus
Man vet ikke sikkert hvor H.C. Andersen ble født, men noen mener at det var i dette huset. Man vet imidlertid at hans barndomshjem ligger i Munkemøllestræde i Odense.
Urinsyregikt
Podagra i tegneserie
I tegneserien Knoll og Tott har Kaptein Vom podagra. Raseriet til kaptein Vom, som ble plaget med at guttene kom borti hans svært vonde tå, var nøye beskrevet.
H.C. Andersens Hus
Årboken Anderseniana, som siden 1933 har bidratt til forskningen rundt H.C. Andersen som person, og hans verk, blir utgitt av museet. Det totale arealet dekker nå 5600 kvadratmeter.
UTC+12.45
UTC+12.45 er en tidssone som ligger 12 timer og 45 minutter foran UTC. Den brukes for tiden på følgende steder:
Eksterne lenker
Huso horario
Turisme i Bulgaria
Populære reisemål for turister i Bulgaria inkluderer Sunny Beach og Golden Sands dit særlig ungdommer reiser på grunn av mange barer og diskoteker. Men også for familier er dette populære reisemål. Drøyt 12 millioner mennesker besøker Bulgaria årlig.
Aktiviteter
Populære aktiviteter i Bulgaria er gjerne tennis, ski og golf. Rundt Burgas og Sunny Beach finnes det mange golfbaner, de fleste banene er også av høy standard. Golf er veldig populært ved turiststedene og å spille golf er billigere enn i Vest-Europa. I nordlige deler av Bulgaria er også ski en populær aktivitet i vinterhalvåret.
Tradisjonell turisme
Brorparten av turistene i badebyene kommer fra Tyskland, Russland og Skandinavia. Skistedene besøkes hovedsakelig av briter.
French Connection
French Connection kan vise til:
Suffragan Bishops Act 1534
Suffragan Bishops Act 1534 (26 Henry VIII c. 14), også kjent som Ecclesiastical Appointments Act 1534, var en lov som ble vedtatt av Det engelske parlamentet i 1534. Den åpnet for utnevnelse av assisterende biskoper, suffraganbiskoper, i England og Wales. Tradisjonen med å utnevne biskoper som får tittel etter en annen by i bispedømmet enn den bispedømmet ligger i begynte med denne loven.
Kolhapur (distrikt)
Kolhapur er et distrikt i den indiske delstaten Maharashtra. Distriktets hovedstad er Kolhapur.
Demografi
Ved folketellingen i 2011 var det 3,874,015 innbyggere i distriktet, mot 3,523,162 i 2001. Den urbane befolkningen utgjør 31,75 % av befolkningen.
Barn i alderen 0 til 6 år utgjorde 10,20 % i 2011 mot 12,77 % i 2001. Antallet jenter i den alderen per tusen gutter er 845 i 2011 mot 839 i 2001.
Geir Atle Wøien
Geir Atle Wøien (født 26. september 1975) er en norsk tidligere skihopper.
Han deltok i til sammen 8 verdenscuprenn i sesongen 1993-94. Hans beste plassering var 8.-plass i normalbakken i Predazzo 14. desember 1993, og sammenlagt i verdenscupen ble han nummer 37. Sesongen 1992-93 ble han nummer 7 i kontinentalcupen.
Kvalifisering til A-VM i ishockey for menn 1999
Kvalifisering
De ti beste lagene ved A-VM 1998 (Belarus, Canada, Finland, Italia, Latvia, Russland, Slovakia, Sveits, Sverige, Tsjekkia) var direkte kvalifisert til A-VM 1999. Som året før var det ingen direkte opp- og nedrykk mellom A- og B-puljen.
Da Norge ble tildelt vertsrollen var arrangørlandet ikke automatisk kvalifisert til turneringen, men Russland fikk på IIHFs årskongress den 5. mai flertall for forslaget om at VM-arrangøren skulle være sikret plass. Norge ble endelig kvalifisert til turneringen med IIHFs endring av VM-formatet fra og med 1998, hvor A-puljen ble utvidet fra 12 til 16 lag og vertsnasjonen automatisk var kvalifisert til turneringen.
Ettersom at Norge (5. plass i B-VM 1998) var direkte kvalifisert som vertsnasjon ble tre kvalifiseringsturneringer arrangert for å avgjøre de siste fem plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1998. De to beste lagene i hver gruppe kvalifiserte seg til A-VM mens de to lavest rangerte lagene skulle spille i B-VM. Gruppe A ble arrangert i Klagenfurt i Østerrike mens gruppe B ble arrangert i Ljubljana i Slovenia fra 5. til 8. november 1998. En særlig kvalifiseringsturnering om den siste plassen reservert for et lag fra Fjernøsten ble arrangert i Tokyo fra 4. til 6. september 1998.
Frankrike, Ukraina, USA og Østerrike kvalifiserte seg til A-VM mens Estland, Kasakhstan, Slovenia og Tyskland rykket ned til B-VM for 1999. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.
Dermed var følgende 16 lag kvalifisert til A-VM. Tretten land fra Europa, to land fra Nord-Amerika og ett land fra Asia ble representert.
Kvalifisering for Fjernøsten
Kvalifiseringsturneringen for Fjernøsten ble arrangert i Tokyo i Japan fra 4. til 6. september 1998. Gruppevinneren kvalifiserte seg til A-VM 1999, mens de to siste lagene skulle spille i deres respektive puljer.
Japan beholdt sin plass i A-VM mens Kina og Sør-Korea skulle spille i C-VM.
Gruppe A
USA og Østerrike kvalifiserte seg til A-VM mens Estland og Kasakhstan rykket ned til B-VM for 1999.
Resultater
Alle klokkeslett er gitt i lokal tid UTC+01.00.
Toppscorere
Kilde: Hockeyarchives.info
Gruppe B
Kvalifiseringsturneringens gruppe B ble arrangert i Ljubljana i Slovenia fra 5. til 8. november 1998. De to beste lagene i gruppen kvalifiserte seg til A-VM 1999, mens de to siste lagene rykket ned til B-VM for 1999.
Frankrike og Ukraina kvalifiserte seg til A-VM mens Slovenia og Tyskland rykket ned til B-VM for 1999. Tyskland, som hadde spilt uavbrutt i A-puljen i 23 år, led av å ha et aldrende landslag og et forbund som ikke hadde prioritert å gjennomføre et generasjonsskifte og introdusere nok unge talenter. Forholdene ble også forverret av at Deutsche Eishockey Liga (DEL), den tyske profesjonelle toppligaen i ishockey, også prioriterte importspillere som gikk ut over spilletiden til unge tyske spillere.
Brunnakke
Brunnakke eller pipand (Mareca penelope) er en våtmarkstilknyttet fugleart som tilhører andefamilien. Arten er ei mellomstor gressand som hekker i det nordlige Nord-Europa og det nordlige Asia, men trekker sørover til det sørlige Europa, Afrika og det sørlige Asia om vinteren.
Utseende
En voksen brunnakke blir fra 0,4-1,1 kg og ca. 46 cm lang. Hodet er brunt og nebbet kort. Brunnakken har bratt panne, som gjør at hodet blir rundt. Begge kjønn har et grønt vingespenn. På framsiden av vingen har hannen et hvitt felt, dette er mer flekkete hos hunnen. Under flukt støter anden ut en fløytende lyd som har gitt den tilnavnet pipand.
Arten livnærer seg av både plantekost og akvatiske insekter.
Jakt i Norge
Brunnakke kan jaktes på i perioden 10. september til 23. desember fra svenskegrensen til og med Vest-Agder fylke på fjord og hav mens resten av landet er det jakt i perioden fra 21. august til 23. desember til og med 2016.
Vettaliveien (Oslo)
Vettaliveien (1–25, 2A–32) er en vei i Vettakollen i bydel Vestre Aker i Oslo. Den går nordover fra Skådalsveien forbi Huldreveien og ender som blindvei ved nr. 32 (Vettali ).
Navnet ble vedtatt i 1917.
Helge og Anne Stine Ingstad bodde i mange år i nr. 24.
Dvergjordfly
Dvergjordfly (Agrotis puta) er en sommerfugl som tilhører familien nattfly (Noctuidae). Den ble først funnet i Norge i Rogaland i 2007.
Utseende
Et middelsstort (vingespenn 30 – 32 mm), mer eller mindre brunlig nattfly. Forkroppen (thorax) er kledt med beige hår. Vingenes farge er svært ulik hos de to kjønnene: hos hannen er forvingen lyst gulbrun med mørkere lengdestreker og et mørkgrått nyremerke, bakvingen hvit. Hos hunnen er forvingen mørkgrå eller mørkbrun med et svartkantet nyremerke og et karakteristisk, langt ovalt, hvitkantet ringmerke, bakvingen er brungul. Larven er blek med rødbrune lengdestriper.
Levevis
Arten kan finnes i mange ulike habitater, og siden den også vandrer mye kan den dukke opp nesten hvor som helst. Larvene lever på ulike lave planter. De voksne sommerfuglene kan påtreffes fra mai til oktober, arten har to eller tre generasjoner hver sommer.
Utbredelse
Den er utbredt i Europa, mest i vest, i Nord-Afrika og i Midtøsten. Det første norske funnet kom fra Rogaland i 2007, der en hann ble funnet i Åsedalen, Sandnes i august. Det er usikkert om dette bare dreide seg om et streifende individ eller om arten er i ferd med å etablere seg her i landet.
Sarkofagtekstene
Sarkofagtekstene eller kistetekster er en type religiøse tekster fra oldtidens Egypt, fra Mellomriket-perioden (ca 1986-1633 f.Kr.)
Tekstene utgjør en videreføring av pyramidetekstene, men representerer en «demokratisering av døden», i og med at de var rettet mot vanlige folk, og ikke bare faraoene. Det finnes om lag 2000 varianter av disse tekstene, og de er ikke bare kjent fra sarkofagveggene, mens også fra gravvegger, papyrus, hjerteskrin, steler og mumiemasker. Noen av disse skriveflatene var små, så flere av tekstene finnes både i en lang versjon og i en kortversjon.
Innholdet i tekstene er springende og variert, også innenfor en og samme tekst. I ett og samme kapittel finnes «beskrivelser, bønn, dialoger, forbannelser, hymner ... vevet inn i hverandre». Hensikten med tekstene var å hjelpe den avdøde til å bli integrert i den andre verden, ved å avbilde gjenstander som den avdøde hadde behov for, og ofte gjennom at den døde knyttes til en bestemt guddom, og «tilegner seg gudens makt og virke».
Taulag
Et taulag er en gruppe mennesker som beveger seg i utsatt terreng innbundet i tau, enten under klatring eller brevandring. Ved klatring består taulaget normalt av to personer. Ved brevandring for turister er det vanlig med større taulag. Da har en også en eller to breførere med i laget.
Sarkofagtekstene
Sarkofagtekstene inneholder ofte «referanser til skapelsesmytene og til Osirismyten».
Fire av sarkofagtekstene er publisert på norsk i Den egyptiske dødeboken, og tekster om livets vei, 2001. Framstillingen her er basert på innledningen der.
Triztán Vindtorn
miniatyr|Ashot Tonoians byste av Vindtorn er plassert i Drammen, forfatterens fødeby. Triztán Gyldenløwe Vindtorn (født 31. juli 1942 i Drammen, død 4. mars 2009 ), tidligere navn Kjell Erik Larsen, Kjell Erik Vindtorn og Triztán Vindtorn (fra 1999), var en norsk surrealistisk lyriker og artist.
Han debuterte i 1970 med samlingen Sentrifuge. Vindtorn var også kjent utenfor Norges grenser og høstet applaus for sine diktopplesninger i Mexico, USA og Japan. I Tyskland er hans dikt utgitt på plate. Vindtorn utgav nærmere 30 diktsamlinger siden debuten i 1970. På 80-tallet var han med på å starte gruppen stuntpoetene. Han brøt gjerne med vanlige språklige regler, slik at diktene av og til kan virke «meningsløse». Ofte brukte han viltre ordspill, besjeling av livløse gjenstander og personifisering av abstrakte begreper.
I 2013 ble Triztan Vindtorn poesipris etablert i hans navn.
Mandarinand
Mandarinand (Aix galericulata) er én av to arter i slekten Aix, som er skogender (Cairinini) som inngår i underfamilien ender (Anatinae) i andefamilien (Anatinae). Arten nærmeste slektning er brudeand (A. sponsa). Mandarinand er monotypisk. Arten opptrer naturlig i Fjerne østen (inkludert Japan), men den har blitt spredt til mange andre steder i verden gjennom import og rømninger.
Biologi
Mandarinand er en art med sterk kjønnsdimorfisme, i det hannens fjærdrakt i hekketiden er langt mer praktfull enn hunnens. Hannen er dessuten noe større enn hunnen. Når hekketiden er på hell myter hannen og får såkalt eklipsedrakt. Arten måler cirka 41–51 cm og har et vingespenn på omkring 68–74 cm. Hunnen veier cirka 428–608 g, hannen cirka 571–693 g.
Flukten er rettlinjet og hurtig. Den foretrekker småvann med trær langs bredden, hvor den bygger reir i huller i trærne. Mandarinanden finner føde helst på land. Den er kvikk og aggressiv i kampen om føden på foringssteder.
Arten hekker naturlig i Øst-Asia og overvintrer i Sørøst-Asia, men den har blitt introdusert mange steder i verden, og introduserte fugler har også spredt seg til Norge.
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Aix blir av og til betraktet som incertae sedis; en nylig fylogenetisk studie fant at slekten var søster til Cairina, men spørsmålet regnes ikke som endelig avklart.
Jakt
I Norge kunne mandarinand jaktes i hele landet i perioden 21. august til 23. desember. Dette gjelder fram til 31. mars 2028.
Odenplan stasjon
Odenplan tunnelbanestasjon er en stasjon på Stockholms tunnelbane, ved torget Odenplan i bydelen Vasastaden i Stockholms innerstad.
Stasjonen trafikkeres av T-bane 1 (grønn linje) og ligger mellom stasjonene Rådmansgatan og St. Eriksplan. Stasjonen er underjordisk, og ble tatt i bruk 26. oktober 1952.
Stockholm Odenplan er en ny jernbanestasjon for lokaltog som bygges under Odenplan tunnelbanestasjon. Stasjonen er en del av prosjektet Citybanan og kommer til å erstatte Karlberg Stasjon når prosjektet er ferdig. Det blir felles entre for begge stasjonene samt rulletrapper direkte mellom stasjonene.
Ounasjoki
Ounasjoki er en elv i Lappland i Finland, og en av sideelvene til Kemijoki. Den har sitt utspring ved Ounasjärvi sør for tettstedet Hetta i Enontekis, og renner nesten rett østover. Ved Ounastunturi-fjellet svinger den sørøstover mot Rovaniemi, der den munner ut i elven Kemijoki.
Leif Salomonsen
Leif Salomonsen (født 8. mai 1898 i Christiania, død 31. oktober 1972 i Oslo) var en norsk barnelege og en sentral skikkelse i norsk pediatri på midten av det 20. århundre. Han var professor i pediatri ved Universitetet i Oslo og overlege ved Rikshospitalets barneavdeling i perioden 1941–67.
Etter examen artium ved Frogner skole i 1916 fulgte medisinstudier ved Det Kongelige Frederiks Universitet, og han ble cand. med. i 1922. Han begynte som assistentlege ved Rikshospitalets barneavdeling i 1926, og ble spesialist i barnesykdommer i 1928. Samme år åpnet han egen spesialistpraksis i Oslo. I 1930 ble han dr. med. med avhandlingen Periodisches Erbrechen und Ketonämie bei Kindern. Han var reservelege ved barneavdelingen 1930–34 og stipendiat ved universitetet 1934–39, samtidig som var nyfødtlege ved Kvinneklinikken. I 1941 ble han utnevnt til overlege og professor i pediatri, og satt i disse stillingene til han gikk av for aldersgrensen i 1967.
Fjellfinnbakken
Fjellfinnbakken er en gammel sommerboplass for svenske samer som drev med reindrift ovenfor Lyngseidet i Nord-Troms. Disse samene kom fra Karesuando-området og forlot Fjellfinnbakken på midten av 60-tallet.
Kastellet
Kastellet har flere betydninger:
Baltsjik
Baltsjik (Балчик) er en by i Dobritsj oblast i østlige Bulgaria med ca. 25 000 innbyggere (2006). Byen ligger ved Svartehavet, omkring 40 kilometer nord for Varna. Stedet er omgitt av hvite kalkstensklipper og har en populær fribåtshavn samt en strandpromenade. Den største severdigheten er den botaniske tregården ved dronning Marias sommerpalass.
Temperaturen ligger normalt på 27-30 grader celsius om sommeren og vanntemperaturen på 23-24 grader. Saltnivået i Svartehavet ligger på 1,8%. Sammenlignet har Middelhavet et nivå på ca. 3,8%.
Byen var hovedstad en kort periode i det 14. århundre.
Anatolij Sjeljukhin
Anatolij Ivanovitsj Sjeljukhin (russisk: Анатолий Иванович Шелюхин; født 6. april 1930, død 21. oktober 1995) var en sovjetisk langrennsløper som deltok i de olympiske vinterleker 1956 i Cortina d'Ampezzo og 1960 i Squaw Valley.
Sjeljukhin vant en olympisk bronsemedalje i langrenn under vinter-OL 1960 i Squaw Valley. Han var med på det sovjetiske stafettlaget som kom på tredjeplass på 4 x 10 km bak Finland og Norge, de andre laget var Gennadij Vaganov, Aleksej Kuznetsov og Nikolaj Anikin
Defence Medal
Defence Medal 1939-1945 er en britisk utmerkelse fra andre verdenskrig.
Albena
Byen ble åpnet i august 1969, og hadde da ni hoteller og fire restauranter. I dag huser byen 43 hoteller med 14 900 senger, samt mange restauranter og butikker, inkludert basarer. Turistsesongen varer fra mai til slutten av oktober, hvorav hovedsesongen er fra juli til midten av august. I vintermånedene ligger Albena øde.
Via Nova (Oslo)
Via Nova (1–5C, 2A–4) er en vei på Nordstrand (bydel Nordstrand) i Oslo. Den går som blindvei østover fra Solveien mot Ekebergbanen.
Albena
Byen er navngitt etter en kvinnelig karakter fra en fortelling av den bulgarske forfatteren Yordan Yovkov. Albena er et bulgarsk kvinnenavn.
Defence Medal
Mottakere
Utmerkelsen ble gitt til både personer i militær tjeneste og enkelte sivile tjenester. Nordmennene Sverre Bratland, Harald Jensen, Håkon Nilsen, Jens Vidar Hind, Alf Husa og Boy Rist er blant dem som er blitt tildelt medaljen.
Kemi älv
Ved innsjøen Kemi träsk (fi. Kemijärvi) får Kemi älv tilsig av sideelva Kitinen, som kommer fra nord med opphav i innsjøen Lokka. Også Kitinen er utbygd, med i alt 7 mindre kraftverk. Ved Rovaniemi renner sideelva Ounasjoki sammen med Kemi älv.
Regulering
Det første vannkraftverket langs Kemi älv ble bygget i 1946 ved Isohaara. Så langt er det bygget 15 vannkraftverk langs elven. Kraftverkene er eid av Kemijoki Oy og Pohjolan Voima Oy, og yter totalt 1 058 MW effekt.
I 2003 produserte kraftverkene totalt 4,3 TWh, som er omtrent 34,5 % av den totale vannkraftproduksjonen i Finland. I 2010 var produksjonen 4,63 TWh, noe lavere enn i toppårene 2008-2009.
Vannkraftverkene langs Kemi älv, regnet ovenfra og nedover vassdraget, er:
Defence Medal
Sivilt personell
For å være kvalifisert var tjenestetiden minimum:
Design
Utmerkelsen består av en medalje i sølv eller koppernikkel, 36 mm i diameter. Advers viser Kong George VI i profil, og teksten: «GEORGIVS VI D:G:BR:OMN:REX F:D:IND:IMP:». På revers er den kongelige kronen på et eiketre, med en hann og hunnløve på hver side. Over løvene står årstallene 1939 og 1945 på hver side. Nederst står teksten "THE DEFENCE / MEDAL" på to linjer.
Medaljebåndet har striper i rekkefølgen: grønt, sort, grønt, rød (senter), grønt, sort, grønt. Rødfargen symboliserer flammer og angrep, grønnfargen det grønne Storbritannia og det sorte symboliserer mørkleggingen.
Via Nova (Oslo)
Veien fikk navn i 1919 etter villa Nova (Solveien 97).
Smågan
Smågan er den første vasaloppskontrollen (drikkestasjon og tidskontroll) etter 11 km. Kontrollen ble opprett i 1983 da det ble ansett at det for mosjonistene var for langt å gå til Mångsbodarna uten å kommet il en drikkestasjon. Det er også navnet på innsjøen som kontrollen ligger ved. Smågankontrollen er den eneste Vasaloppskontrollen som ikke ligger ved en ordinær bebyggelse.
Ennepe-Ruhr-Kreis
Ennepe-Ruhr-Kreis er en Landkreis i Ruhrområdet, i Regierungsbezirk Arnsberg i Landschaftsverbands Westfalen-Lippe og Regionalverband Ruhr. Kretsen ble opprettet den 1. august 1929 i provinsen Westfalen i Fristaten Preussen gjennom en sammenslåing av de delene av kretsene Kreis Hattingen og Landkreis Hagen som ikke ble innlemmet i byene Hagen og Bochum. Siden 1946 har kretsen vært en del av den tyske delstaten Nordrhein-Westfalen.
Hirono kraftverk
Hirono kraftverk er det kraftigste varmekraftverket i Japan, og ligger nordøst for Tokyo-området. Installert produksjonseffekt er 3.800 MW, fordelt på 5 blokker – 2 x 1000 mw og 3 x 600 mw. Den femte reaktoren på 600 MW ble installert i 2004, og ligger etpar hundre meter fra de fire eldre blokkene. Operatør er Tokyo Electric Power Co., Inc. (TEPCO).
Brenselkilden er kull, fyringsolje og råolje, hvorav kull står for knappe en fjerdedel av kraftproduksjonen, dvs ca. 800 MW. Installatør av turbiner og kokere er Mitsubishi.
Kreis Hattingen
Kreis Hattingen var en Landkreis som eksisterte fra 1885 til 1929 i Regierungsbezirk Arnsberg innenfor provinsen Westfalen i kongeriket Preussen og senere Fristaten Preussen. Dens områder ble i 1929 delvis overført til den nye bykretsen Bochum, og delvis til den nye Ennepe-Ruhr-Kreis.
Gulnebblire
Gulnebblire (Calonectris diomedea) er en stormfugl. Den hekker på bratte skrenter i Middelhavet og på klipper i Atlanterhavet. De nordligste hekkeplassene ligger på Berlengaøyene utenfor Portugal, sør for 40°. På sensommeren oppløses koloniene og fuglene flyr mot vest og nordover så langt som til Sør-Irland. De fleste gulnebblirene overvintrer i Sør-Atlanteren, men noen overvintrer også i Nord-Atlanteren.
Lekeland Hafjell
Lekeland Hafjell ble åpnet i februar 2006 og eies av Wellegruppen. Lekeland ligger i Øyer sentrum mellom Hafjell Hotel & Apartments og Lilleputthammer. Lekeland Hafjell er en av Norges største innendørs lekeland med et areal på 900 kvadratmeter.
Liste over færøyske lagtingsmedlemmer 1990–1994
Det var 32 medlemmer av Lagtinget på Færøyene mellom lagtingsvalgene 1990 og 1994.
Medlemmer
Her regnes med alle valgte medlemmer, samt fast møtende varamedlemmer.
Anne T. Wøien
Anne Tingelstad Wøien (født 18. juni 1965) er en norsk lærer og politiker (Sp). Hun var innvalgt på Stortinget fra Oppland fra 2009 til 2017.
Wøien tok allmennlærerutdanning ved Sagene lærerhøgskole 1987–1990. Senere tok hun utdanning innenfor henholdsvis 5–10-årspedagogikk 1996–1997 og pedagogisk arbeid på småskoletrinnet 1997–1998, begge ved Høgskolen i Telemark. Wøien var lærer i Gran kommune 1990–2003, samt øvelseslærer ved Høgskolen i Hedmark 2000–2003.
Hun var skolepolitisk sekretær i Senterungdommen 1989–1990, og deretter leder i Oppland Senterungdom 1990–1991. Hun var medlem av Gran formannskap 1995–2003, og medlem av Oppland fylkesting 2003–2005. Hun var politisk rådgiver i Olje- og energidepartementet 2005–2007, og i Samferdselsdepartementet fra 2007-2009. Hun var 1. vararepresentant til Stortinget 2005–2009 og fast innvalgt fra 2009 til 2017.
I 2017 ble hun valgt av Stortinget som én av fem riksrevisorer for perioden 2018–2021, og i 2021 ble hun gjenvalgt for perioden 2022–2025.
Tingelstad Wøien var fra mars 2020 til mars 2021, fagsjef for utdanning i Hovedorganisasjonen Virke.
Fra 1. mars 2021 er Tingelstad Wøien ansatt som daglig leder i Folkehøgskolerådet.
Vikingveien (Oslo)
Vikingveien (1–7B, 2–10) er en vei på Nordstrand (bydel Nordstrand) i Oslo. Den går fra Furubråtveien til Vingolfveien.
Rådhuset i Trondheim
Trondheim rådhus (sørsamisk: Tråanten raeriegåetie) ligger i Munkegata 1 og er i dag møtelokale for bystyret, formannskapet og arbeidsplass for kommunens sentraladministrasjon. Bygningen som ble tegnet av arkitektene Lars Solberg og Johan Christensen og er en stor treetasjers bygning i nyrenessansestil. Bygningen har to korte sidefløyer og en bred midtrisalitt. Rådhuset rommer også en stor del av Trondheim bys kunstsamlinger, blant annet ordførergalleriet.
Ryggmargsbrokk
Ryggmargsbrokk eller myelomeningocele (MMC) er en medfødt utviklingsforstyrrelse med manglende lukning av ryggvirvler og ryggmargen (nevralrøret), ofte benevnt nevralrørsdefekt. Dette fører til en brokkdannelse, der ryggmargshinner med nervevev former en utposning gjennom defekten i ryggraden. Dette resulterer i varierende grad av lammelser, urinveis- og tarmproblematikk, kognitive vansker, og eventuelt også utvikling av vannhode (hydrocephalus). Alvorlighetsgraden varierer fra å være avhengig av elektrisk/manuell rullestol med alvorlige lammelser, til lettere lammelser i bena, balanseproblemer og blære-/tarm-problemer, og bruk av ortoser (skinner) for å støtte opp ved gåing og ståing. I Norge fødes det fra 1 til 9 barn i året med ryggmargsbrokk. Antall som får diagnosen påvist per år er ca. 23, og over halvparten aborteres bort.
Forskning har vist at risikoen for å få barn med denne typen funksjonsnedsettelse blir mindre dersom moren tar tilskudd av folat, et B-vitamin, hvilket har medført at man i Norge har innført anbefaling om at gravide kvinner tar tilskudd av dette vitaminet før, og i første del av svangerskapet. Arv kan også spille inn ved utviklingen av nevralrørsdefekter hos fostre.
Ryggmargsbrokk- og hydrocephalusforeningen (Se under "Eksterne lenker") er en forening for familier og enkeltindivider med ryggmargsbrokk hvor du kan finne nyttig informasjon om diagnosen. Foreningen, og deres mange lokallag, arrangerer diverse tilrettelagte aktiviteter (vinterleker, sommerleir, m.m.) og hyggelige treff, for interesserte.
Rådhuset i Trondheim
Historie
Etter en omfattende ombygging ved arkitekt Carl J. Moe flyttet byens administrasjon inn i 1930.
O.J. Simpson
Orenthal James Simpson (født 9. juli 1947 i San Francisco) er en tidligere profesjonell amerikansk fotballspiller og skuespiller. Han er også kjent for å ha blitt tiltalt for å ha drept sin kone Nicole Brown Simpson og hennes venn Ron Goldman i 1994. Han ble frikjent i den påfølgende straffesaken i 1995, men ble deretter å dømt til å betale erstatning til de etterlatte i den sivile rettssaken.
I 2007 ble Simpson tiltalt for kidnapping, overfall, ran og flere andre forbrytelser. Han ble i 2008 funnet skyldig og dømt til 33 års fengsel, med mulighet for prøveløslatelse etter ni år i fengsel. Simpson fikk innvilget prøveløslatelse 20. juli 2017 og ble løslatt 1. oktober 2017.
Fotballkarrieren
Som fotballspiller rangeres han blant tidenes beste runningbacker.
I 1969 var han den mest ettertraktede av spillerne som ble tilgjengelig for spill i profesjonell amerikansk fotball (og han ble valgt som såkalt «first draft» av Buffalo Bills). I løpet av grunnserien i 1973 løp han til sammen 2003 yards, og ble med den første spiller i NFLs historie til å passere 2000 yards på en sesong. I dag har flere runningbacker passert 2000 yards, men da Simpson gjorde det var det bare 14 kamper i grunnserien, mot 16 i dag. Simpson var spilleren med flest «rushing yards» i 1972, 1973, 1975 og 1976.
I 1973 løp han over 200 yards i 3 kamper. Totalt hadde han seks kamper med over 200 yards i karrieren. Det er fremdeles rekord i NFL. I 1978 ble han solgt til San Francisco 49ers. I 1979, la han opp som fotballspiller. I løpet av karrieren løp han totalt 11,236 yards. Det var også rekord på den tiden, men den er senere slått av flere.
Familieforhold
O.J. Simpson ble gift første gang med Marguerite L. Whitley i 1967. De fikk tre barn; Arnelle (født 1968), Jason (født 1970) og Aaren (født 1977). Aaren druknet i familiens svømmebasseng i september 1979, like før sin andre fødselsdag. Senere samme år ble O.J. Simpson og Marguerite L. Whitley skilt.
I 1985 ble han gift for andre gang, denne gang med Nicole Brown Simpson. De fikk to barn; Sydney Brooke (født 1985) og Justin Ryan (født 1988). De ble skilt i 1992.
Skuespillerkarrieren
Både under og etter fotballkarrieren hadde han suksess som skuespiller. Hans første store roller var i The Klansmen og Inferno i flammer (The Towering Inferno) i 1974. Han spilte i The Cassandra Crossing i 1976, TV-serien Røtter (Roots) i 1977 og Capricorn One i 1978.
For det norske filmpublikum huskes han for rollen som Norberg i de tre komediene om Mannen med den nakne pistol med Leslie Nielsen i hovedrollen; Mannen med den nakne pistol (The Naked Gun – 1988), Mannen med den nakne pistol 2 1/2 (The Naked Gun 2 1/2: The Smell of Fear – 1991) og Mannen Med Den Nakne Pistol 33/3 Den Siste Fornærmelsen (The Naked Gun 33 1/3: The Final Insult – 1994).
Drapsetterforskning og straffesak
Den 12. juni 1994 ble O.J. Simpsons eks-kone Nicole Brown Simpson og hennes venn Ron Goldman funnet drept utenfor hennes hjem i Los Angeles. O.J. Simpson ble raskt utpekt som mulig gjerningsmann.
Den 17. juni skulle O.J. Simpson melde seg for politiet, men han unnlot å møte opp. Det ble utarbeidet en arrestordre på ham, og store politistyrker startet å lete etter ham. Klokka 18.45 ble bilen hans observert på motorveien Interstate 405. Bilen ble kjørt av en av O.J. Simpsons venner, Al Cowlings, som ble truet av Simpson med pistol. Politiet fulgte etter i en biljakt som varte i over en time. Simpsons hvite Ford Bronco kjørte i lav fart foran fulgt av en armada av politibiler på betryggende avstand bak. Over kretset mer enn et dusin helikoptre fra politi og fjernsynskanaler. Bare i USA fulgte flere enn 95 millioner mennesker biljakten på fjernsyn. Simpson ga seg etter han kom frem til huset sitt, og ble pågrepet av politiet.
Straffesaken begynte 29. januar 1995 og ble fulgt med enorm media-interesse. Rettssaken varte i 133 dager, og hele rettssaken ble overført direkte på TV. Dommer i rettssaken var Lance Ito, og Marcia Clark var aktor. Simpson hadde et helt team med stjerne-advokater som sine forsvarere. De mest profilerte var Johnnie Cochran og Robert Kardashian. Kardashian og familien hans var nære venner av O.J. Simpson og Nicole Brown Simpson.
En ny dramatisk hendelse inntraff 15. juni. Aktoratet presenterte en blodig lærhanske som ble funnet på drapsstedet. Politiet og aktoratet mente at O.J. Simpson hadde brukt hansken under drapet, og ba Simpson om å prøve på seg hansken. Hansken var tilsynelatende for trang til å kunne påføres med letthet på Simpsons hånd, som allerede var påført gummihansker. Hendelsen fikk Simpsons advokat Cochran til å uttale den nå berømte påstanden «If it doesn’t fit, you must acquit.» («Hvis den ikke passer må du frikjenne.»)
Den 3. oktober 1995 avsa juryen sin kjennelse: Ikke skyldig.
Kantonesere
Kantonesere (forenklet kinesisk: 广东人; tradisjonell kinesisk: 廣東人; jyutping: Gwong2 Dung1 Jan4; hanyu pinyin: Guǎngdōng rén) er en undergruppe av hankinesere fra Guangdong-provinsen i det sørlige Kina, hvor de i dag er den største gruppen blant de 94,4 millioner innbyggerne (den andre store gruppen er hakkaer). I tillegg til Guangdong utgjør kantonesere også et flertall i Hongkong og Macao, og utgjør også en betydelig del av kineseren utenfor Kina. Kantonesere kjennetegnes ved bruken av yuekinesisk, som er den bredere lingvistiske bruken av kantonesisk, den tredje største kinesiske dialekten med omtrent 70 millioner brukere. Også på andre områder har kantonesere kulturelle særtrekk som skiller dem fra andre kinesiske grupper.
O.J. Simpson
Etter straffesak
Etter en lengre kamp i rettvesenet mot Brown-familien ble O.J. Simpson i 2000 tildelt foreldreretten til de to barna han fikk sammen med Nicole.
Kantonesere
Som en etnisk gruppe er kantonesere et synonym med bun2 dei6/punti (本地), også kjent som Gwong Fu Jan (廣府人). I Malaysia er gruppen kjent som kongfu, i Indonesia som konghu og i Vietnam som hoa.
O.J. Simpson
Ny straffesak
I 2008 fikk han en dom (i forbindelse med et ran), som tidligst ville kunne gi ham prøveløslatelse ni år senere.
O.J. Simpson sonet sin straff i Lovelock Correctional Center i Lovelock (Nevada) i delstaten Nevada. Han fikk en prøveløslatelse etter ni år, og ble sluppet ut på prøve 1. oktober 2017.
Etruskisk
Etruskisk er et utdødd oldtidsspråk i Italia som ble snakket og skrevet av den etruskiske sivilisasjon i oldtidsregionen Etruria (dagens Toscana, foruten vestlige Umbria og nordlige Latium) og i deler av Lombardia, Veneto, og Emilia-Romagna (hvor etruskerne ble fortrengt av gallere/keltere). Etruskisk påvirket latin, men ble til sist fullstendig fortrengt av det. Etruskerne har etterlatt seg rundt 13 000 inskripsjoner som hittil er avdekket, men kun en håndfull som er av en betydelig lengde, en del flerspråklige inskripsjoner med tekster også på latin, gresk eller fønikisk, og noen få dusin med lånord, som navnet Roma (fra etruskiske Ruma). Språket er dokumentert fra 700 f.Kr. og fram til rundt 50 e.Kr. Etruskisk er ikke beslektet med noe levende språk, og har historisk blitt referert til som et isolert språk, men det kan synes som om det var et av de tyrsenske språk, sammen med eller beslektet med raetisk i Alpene og lemnisk på den greske øya Limnos. Med mangel på en større corpora eller tekstmengde, er de fjerne slektskap til denne språkfamilien uklar. En forbindelse til språk i Anatolia, eller til et fjernere urindoeuropeisk språk har blitt foreslått.
Grammatisk er språket agglutinert, med substantiver og verb som viser suffiksive bøyningsendelser og avlyd i en del tilfeller. Substantiver viser fire kasus, entall- og flertallsnumre, og hankjønn- og hunkjønnformer. Fonetisk synes etruskisk ukomplisert med system på fire vokaler og en tilsynelatende kontrast mellom aspirerte og uaspirerte plosiver. Språket viser fonetisk endring over tid, med tap og deretter reetablering av ordinterne vokaler grunnet effekten av etruskisk sterke fonologisk trykk.
Etruskisk religion påvirket romersk religion og flere av de få bevarte etruskiske artefakter er votivgaver eller gjenstander av religiøse betydning. Etruskisk ble skrevet på et alfabet avledet fra det greske alfabetet. Det alfabetet var også kilden til det latinske alfabetet. Det etruskiske språket er også antatt å være kilden til bestemte ord som er lånt fra etruskisk til latin, og deretter importert til en del vestlige språk, eksempelvis «militær» og «person», som ikke har noen opplagt indoeuropeisk opphav.
Språkets opphav
Hvor etruskerne kom fra, var diskutert allerede i antikken. Den greske historikeren Herodot hevdet at de hadde kommet over Middelhavet fra Anatolia. Den andre muligheten som vanligvis nevnes, er at etruskerne rett og slett hele tiden har bodd i Italia.
Det etruskiske alfabetet
Etruskerne var de første i Italia som lærte seg å skrive. En gang tidlig på 600-tallet f.Kr. ble det lånt inn et vestgresk alfabet som ble tilpasset til det etruskiske språket. Denne tilpasningen innebar å legge til en bokstav for lyden f. Denne bokstaven så omtrent ut som et åttetall.
Det etruskiske alfabetet ble så spredt til andre folk i Italia, inklusivt nabofolket romerne. Romerne gjorde alfabetet om til det latinske alfabetet som senere spredte seg over hele verden og som fortsatt brukes i dag.
Klassifikasjon
Det er omstridt hvilken språkfamilie etruskisk eventuelt hører hjemme i. Språket er klart ikke-indoeuropeisk, men ser ut til å ha likheter med rætisk som en gang ble snakket i Alpene, og lemnisk, et utdødd språk fra Lemnos. «Egeisk» har vært nevnt, en upresis betegnelse på førgreske språk, talt i området ved Egeerhavet lenge før den indoeuropeiske erobreringen ca. 2000 f.Kr. la kimen til utviklingen av gresk språk. På Lemnos er det funnet en innskrift som viser slektskap med etruskisk.
Weichsel (glasial)
Weichsel glasial eller siste istid (også Weichsel-komplekset og i dagligtale weichselistiden) var den seneste nedisingen av Nord-Europa og nordlige Mellom-Europa. Weichsel avløste varmeperioden eem interglasial for ca. 115 000 år siden, og sluttet med begynnelsen av den nåværende varmere interglasialen for omkring 11 700 år siden. Slutten av weichsel-istiden markerer samtidig slutten på pleistocen og begynnelsen på holocen.
I weichselistiden levde det mennesker i de sørlige deler av Europa. Paleolittisk kunst viser blant annet at det i perioder har vært arktisk fauna, og dermed arktisk klima på Den iberiske halvøya, ned mot Middelhavet og Svartehavet. Det var et meget stort isdekke over de nordlige delene av Nord-Amerika og Europa, samt over Alpene, Kaukasus, og Himalaya. Isdekkene i de tre sist nevnte fjellkjedene samt i Norge og på Island er delvis rester av innlandsisen, med noen unntak.
Isbreene har vært avgjørende for utformingen av det norske landskapet, med nedskuring av berggrunnen til vidder og flyer, skuring i dybden til u-daler og fjorder, og løsmassavsetninger i form av endemorener, bunnmorener, eskere og dødisgroper. Breskuringen av landskapet, utgravingen av u-daler og fjorder skjedde gjennom noen millioner år, hvor flere istider har påvirker landskapet - ikke bare den siste istiden. Sognefjorden er eksempel på en fjord som er gravd ut av innlandsis under en rekke istider.
thumb|left|Brefrontens sørgrense i Nord-Tyskland i de tre siste glasialenes maksimale framstøt. Blå linje: [[Elster (glasial)|Elster
Gul linje: Saales Drenthe stadial Rød linje: Weichsels Brandenburg stadial]]
Innlandsisens utstrekning
Istiden startet trolig svært brått, og kan ha avløst Eem-varmetiden med betydelig nedkjøling i løpet av bare noen hundre år. Isen hadde sin største utbredelse for 25 - 18 000 år siden. Sammenlignet med de foregående nedisingene (elster og saale), var weichsel-glasialen langt mindre. Under det maksimale breframstøtet i Nordtyskland lå fronten omtrent langs linjen Flensburg, Rendsburg, Hamburg, Ahrensburg, sør for Schwerin, Havelberg, Brandenburg an der Havel, Luckenwalde, Lübben og Guben, dvs innenfor det nordøsttyske lavlandet. Store flyttblokker av bergarter fra Norge og Sverige i det nordlige Tyskland, vitner om isens ekspansjon sørover.
I Norge har man lenge antatt at isen lå som en heldekkende kappe over hele Skandinavia. Isen var om lag 2 km tykk over dagens Oslo, og på det tykkeste var iskappen hele hele 3 km tykk over indre Bottenviken. Men i løpet av siste istid viser studier at det var minst fem mindre interstadialer, hvor det i kortere eller lengre tidsrom var isfritt i alle fall på Jæren, Andøya i Nordland, langs kysten av Finnmark, og antakelig også tidvis på Nordmøre og kanskje også i Gudbrandsdalen. Funn av mammuttenner, ben av moskus, samt tegn på planteliv på disse stedene gir bevis for isfrie perioder.
Isavsmeltningen ved slutten av weichsel
Isen trakk seg tilbake i flere etapper og havnivået steg omtrent 120 meter fra det absolutte minimum for 22 000 år siden. Yngre dryas var en kuldeperiode med breframstøt 10 300–9 900 år før vår tid. Deretter ble det så varmt at Jostedalsbreen og andre norske breer kan ha smeltet helt bort. En ny framrykning 8 400–8 100 år før vår tid faller sammen med en tilsvarende klimaforverring på Grønland. For 6 000 år siden begynte temperaturen å falle igjen, og breene kom tilbake.
I et komplisert vekselspill mellom bredemte sjøer og havframstøt over flere stadier ble Østersjøen dannet slik den framstår i dag. Smeltingen for 11 000–9 000 år siden skjedde rykkvis og det var tidvise tilbakeslag hvor isen vokste igjen og midlertidig skjøv foran seg de yngste morenene. Store morener finnes avsatt blant annet i Finland, nordlige Tyskland, og på Østlandet. Men det er også avsatt morener som i dag ligger under vann, slik som Jyske Rev utenfor nordvestkysten av Jylland - det er en undersjøisk morene som ble avsatt landfast før havnivået hadde steget til dagens nivåer. Horns Rev vest for Esbjerg er derimot fra den nest siste istiden (saale).
I morenene er løsmassene blandet, store steiner ligger sammen med mindre usortert materiale. Løsmassene ble både skjøver framover av iskanten, og ført nedover av smeltevann. Løsmasser som er avsatt i rennende vann er på en helt annen måte sortert etter størrelse. Leire er avsatt på bunnen i innsjøer eller sjø med mye brevann.
Planter og dyr fulgte etter da isens trakk seg tilbake, det samme gjorde flere bølger av jeger og samlerkulturer. Smeltingen startet for alvor for om lag 18 000 år siden, og for 11 700 år siden regner man istiden som avsluttet.
Morener på Østlandet
Den eldste morenen i Norge er Kostermorenen som er eldre enn 14 000 år, og som går tvers over Kosterøyene. Morenen kan følges østover i nordre Bohuslän.
Tjøme-Hvaler-trinnet er litt yngre enn Kostermorenenen, dette trinnet som dateres til 14 100 – 13 900 BP, og som kan følges fra Brunlanes over de ytre delene av Tjølling og Tjøme, og de sørligste delene av Hvalerøyene.
Slagen-Onsøytrinnet kalles ofte «det ytre raet». Det dateres til 13 000 – 12 850 BP, og kan følges fra Kornsjø i øst over Halden og videre over Skjeberg og Onsøy, videre over til Slagen og Stokke, der det blir utvisket av Raet, som kom ekstra langt fram her.
Akertrinnet i Groruddalen demmet opp Maridalsvannet, Sognsvann og Bogstadvannet, i sammenheng med Berger ved Skedsmokorset.
På Romerike utgjør Gardermoen den største sandterrasse i Norge. Grimsmoen i Folldal er Innlands-Norges største løsmasseavsetning fra siste glasiale periode.
Morener på Vestlandet
De mange brefremstøtene i sene kuldeperioder har også gitt moreneavsetninger på Vestlandet. Morenelinjene følger både langs lang og ute i havet, og et synlig morenelandskap finnes på Herdla nordvest for Bergen.
I Nordfjord har en større morene blitt skjøvet foran store ismasser og demmer opp det som i dag er Hornindalsvannet, Europas dypeste innsjø. Store stein og grus ble skjøvet opp her i isens siste utvidelsesperiode.
Snadderand
Snadderand (Mareca strepera) er en fugl i andefamilien. Det finnes to kjente underarter av snadderand, A. s. strepera og utdødde A s. couesi.
Beskrivelse
Snadderanda er 46-56 cm lang og et vingespenn på 78-90 cm. Hannen er litt større enn hunnen siden den veier ca 990 g og hunnen veier ca 850 g. I hekkeperioden er hannen grå med en svart bakende, lyst kastanjefargede vinger og hvitt vingespeil. Nebbet og føttene er oransje. I vinterdrakten ser hannene ut som hunnene. De er brunspraglete og kan minne om en stokkand hunn.
Utbredelse
Snadderanda hekker i nordre deler av Europa, Asia og Nord-Amerika. Den lever i våtmarksområder som sjøer på stepper og prærier, myr og lignende.
Arten er rødlistet i Norsk rødliste for arter, til Nær truet (NT). Kategorien skulle egentlig vært Sårbar (VU) hvis man bare så på Norge, men så ble den satt ned et trinn til NT fordi det går bra med arten i nabolandene - og man anser at arten vil kunne innvandre derfra hvis den blir borte hos oss.
Atferd
Redet bygges på land, et stykke fra vann. Den er en gressand, noe som tilsier at de spiser gress og andre planter, men ungene spiser insekter, noe som også hannen kan gjøre i hekkeperioden.
Leknes Fotballklubb
Leknes Fotballklubb (stiftet 2. februar 1989) er et fotballag fra Leknes i Vestvågøy kommune i Lofoten. Hjemmebane er Leknes idrettspark. Kapasiten på Stadion er 300.
Spillerstall
Pr. 13. april 2019
Sommer Winther
Sommer Sandri Svenning Winther (født 28. november 1937 i Skopun, død 6. desember 2010 i Tórshavn) var en færøysk skipper og sosialdemokratisk politiker (Jv.).
Han var utdannet skipper fra 1972 og flyttet til Argir ved Tórshavn i 1970-årene. Winther var vara til Lagtinget fra Suðurstreymoy fra 1990 til 1994, og møtte for Jóannes Dalsgaard i 1991, for Jacob Lindenskov i 1992 og for Atli Dam fra 1992 til 1994.
Illusion Suite
Illusion Suite er et progressiv metal-band fra Oslo.
Bandet ble startet i 2003 av gitarist Øyvind Larsen og trommeslager Roger Bjørge. I 2009 kom debutalbumet Final Hour, som ble mikset og mastret i Basement Studios i Tyskland. I 2010 opptrådte de på ProgPower USA i Atlanta USA.
Kara Neumann-saken
Kara Neumann eller Kara Neumann-saken handler om døden til en 11 år gammel jente i Marathon County i Wisconsin 23. mars 2008.
Foreldrene trodde ikke på konvensjonelle legetjenester og mente de kunne helbrede datteren ved bønn. Foreldrene var medlemmer av nettsekten Unleavened Bread, som tidligere har kritisert flere delstater i USA for å fjerne retten til å nekte å benytte konvensjonelle legetjenester for barn på grunnlag av religion. Kara Neumanns foreldre mener de var i sin fulle rett til å nekte henne legetjenester på grunnlag av USAs grunnlov. Likevel har statsadvokaten tatt ut tiltale mot foreldrene for grov omsorgssvikt.
Denne saken har fornyet debatten i Amerikas forente stater om hvorvidt det skal være lovlig å nekte barn omsorgstjenester på basis av foreldrenes religion.
Grønlands Radio
Grønlands Radio (KNR – Kalaallit Nunaata Radio) er en statseid mediebedrift på Grønland med hovedkvarter i Nuuk.
KNR er et selvstendig, statseid selskap, som ledes av et styre på 7 personer, som er utpekt av Grønlands Landsstyre. Styreformannen og et medlem utpekes direkte av Landsstyret, mens de siste fem utpekes av Landsstyret etter innstilling fra fem forskjellige organer. Virksomhetens aktiviteter finansieres primært gjennom direkte statstilskudd, sekundært via reklameinntekter.
KNR har siden 1958 levert én landsdekkende TV-kanal og én landsdekkende radiokanal. TV-kanalen sender primært på dansk, men en del programmer, særlig nyhetsprogrammer, er på grønlandsk. Radiokanalen har mer grønlandskspråklig innhold enn TV-kanalen. TV-stasjonen sender også mange sendinger fra Danmarks Radio, blant annet «TV-Avisen», som sendes samme dag som den produseres i Danmark. På grunn av tidsforskjellen på fire timer kan TV-Avisen sendes med dansk teksting klokken 21.00, samme tidspunkt som i Danmark. KNR forsøker å sende øvrige programmer fra DR samme dag som de sendes i Danmark, med unntak av eksempelvis ekstra nyhetssendinger.
Vilberggrenda (Oslo)
Vilberggrenda (1–13, 2–20) er en vei på Oppsal i bydel Østensjø i Oslo. Den går som blindvei vestover fra Vilbergveien.
Veien fikk navn i 1981 etter kafé Vilberg (i Vilbergveien).
Abraham Hvidsten
Abraham Hvidsten (født 1878, død 1944) var en norsk organist og en sentral skikkelse i musikklivet i Skien.
Abraham Hvidsten komponerte og arrangerte flere sanger og musikkstykker blant annet kantaten «Vår». Han har også satt melodi til «Skienssangen» med tekst av Bjarne Olaussen. Utenfor Skien kirke er Dyre Vaas skulptur Tonen reist til minne om Abraham Hvidsten.
Padling under Sommer-OL 1956
Padling under Sommer-OL 1956. Padling var med som olympisk øvelse for fjerde gang under OL-1956 i Melbourne. Det ble konkurrert om ni olympiske titler. Det var fire klasser for kajakk og kano for herrer og en i kajakk for kvinner. Romania ble beste nasjon med tre gullmedaljer foran Sovjetunionen og Sverige med to hver.
Salernitana Calcio 1919
Salerniatana Calcio 1919 er en italiensk fotballklubb fra Salerno, i regionen Campania. Klubben ble grunnlagt i 1919.
Spillerstall
Oppdatert 18. mars 2023.
Rådmansgatan tunnelbanestasjon
Rådmansgatan er en stasjon i Stockholms tunnelbane. Den ligger i bydelen Vasastaden i Stockholms innerstad.
Den underjordiske stasjonen ligger under Sveavägen mellom Rådmansgatan og Rehnsgatan. Stasjonen ligger mellom stasjonene Odenplan og Hötorget og ble tatt i bruk 26. oktober 1952.
Stasjonen trafikkeres av T-bane 1 (grønn linje).